**Z á p i s n i c a**

**zo zasadnutia Obecného zastupiteľstva obce Štefanov,**

**konaného dňa 18. 4. 2017**

Prítomní: starosta obce – Rudolf Polák

poslanci – Marián Andel

Ing. Ladislav Buček

Mgr. Dana Burdová

Jozef Cvečka

Vladimír Čech

František Chudý

ospravedlnení poslanci - Patrik Černý, Marek Okasa, Lívia Včelková

Zapisovateľka: Jarmila Klimešová

Overovatelia zápisnice: Vladimír Čech

Mgr. Dana Burdová

Program:

1. Otvorenie zasadnutia
2. Určenie zapisovateľa a overovateľov zápisnice
3. Schválenie programu zasadnutia obecného zastupiteľstva
4. Kontrola uznesení
5. Otázky na splnomocnenca pre rómsku problematiku
6. Pridelenie nájomného bytu
7. Kamerový systém
8. PHSR - spracovanie
9. Schválenie projektu na spolufinancovanie vybavenia odborných učební ZŠ
10. Rôzne

**K bodu 1**

**Otvorenie.**

Starosta obce Rudolf Polák privítal všetkých prítomných. Zo zasadnutia sa z pracovných dôvodov ospravedlnili poslanci Patrik Černý, Marek Okasa a Lívia Včelková. Starosta skonštatoval, že OZ je uznášania schopné.

**K bodu 2**

**Určenie zapisovateľa a overovateľov zápisnice.**

Za zapisovateľa určil starosta obce Jarmilu Klimešovú a za overovateľov zápisnice Vladimíra Čecha a Danu Burdovú.

**K bodu 3**

**Schválenie programu zasadnutia obecného zastupiteľstva.**

Starosta prečítal návrh programu zasadnutia Obecného zastupiteľstva, za ktorý hlasovalo 6 poslancov.

**K bodu 4**

**Kontrola uznesení.**

Jaroslava Čechová prečítala uznesenia zo zasadnutia Obecného zastupiteľstva zo dňa 21.3.2017.

**K bodu 5**

**Otázky na splnomocnenca pre rómsku problematiku.**

Pán starosta požiadal o pomoc pri riešení rómskych otázok v našej obci splnomocnenca pre rómske komunity. Pozvanie na OZ prijali zástupcovia Úradu splnomocnenca vlády SR pre rómske komunity pán Mgr. Vavrek a pán Lakatoš. Pred začiatkom zasadnutia OZ pán starosta i zástupcovia splnomocnenca navštívili rómsku osadu. Pán starosta ich oboznámil s problematikou vysokých nedoplatkov za vývoz odpadu, s pravidelne sa opakujúcou tvorbou nelegálnych skládok v rómskej osade, s množstvom psov pohybujúcich sa po celej obci i s problematikou nelegálnych stavieb v osade. Pán Vavrek informoval o možnosti vyberania nedoplatkov od občanov v hmotnej núdzi prostredníctvom osobitného príjemcu sociálnej dávky. Nakoľko obec Štefanov je zaradená v Atlase rómskych komunít na Slovensku môže cez Úrad splnomocnenca podávať projekty napríklad na financovanie likvidácie nelegálnej skládky, či vytvorenie komunitného centra. Okrajovo sa pán Vavrek dotkol otázky čiernych stavieb, kde je potrebné najprv vysporiadať pozemky a následne by vedel Úrad splnomocnenca pomôcť i v tejto oblasti. Poslanci sa zaujímali o možnosti zriadenia Miestnej občianskej poriadkovej služby. Pán Vavrek vysvetlil, aké sú možnosti zriadenia tejto služby pre našu obec, aj možnosti financovania takejto poriadkovej služby, ako i účel na aký môže byť poriadková služba zriadená. Projekty na zriadenie týchto skupín sa budú predkladať začiatkom mája 2017 a obec Štefanov, by mohla takto zamestnať 3 občanov. Poslanci sa ďalej pýtali na možnosti nejakých besied pre mladistvých občanov, ktorí najviac robia v obci neporiadok. Úrad splnomocnenca zatiaľ nerobí takéto aktivity, no poukázal na možnosť podpory aktívnych mladých rómov cez Platformu mladých rómov, ktorá sa venuje podpore mladých rómskych talentov.

**K bodu 6.**

**Pridelenie nájomného bytu**

Pán poslanec Cvečka oboznámil prítomných, že sa uvoľní byt č. 14 v bytovom dome č. 520. Prečítal mená žiadateľov, ktorí splnili podmienky na pridelenie bytu podľa poradia, ako boli žiadosti doručené na obecný úrad. Podľa odporúčania bytovej komisie, ktorá preskúmala jednotlivé žiadosti, pán Cvečka vyzvala poslancov na hlasovanie o pridelenie 2-izbového bytu č.14 v bytovom dome č. 520 pre žiadateľa Róberta Vrbu Štefanov č.

Hlasovanie:

Za: 0 Proti: 2 poslanci Zdržali sa: 4 poslanci

Obecné zastupiteľstvo v Štefanove nesúhlasí s pridelením 2-izbového nájomného bytu číslo 14 v bytovom dome č. 520 Róbertovi Vrbovi bytom Štefanov č.

Ďalším žiadateľom o pridelenie nájomného bytu bol Roland Hužvár, bytom Poproč .

Hlasovanie:

Za: 2 poslanci Proti: 1 Zdržali sa: 3

Obecné zastupiteľstvo v Štefanove nesúhlasí s pridelením 2-izbového nájomného bytu číslo 14 v bytovom dome č. 520 Rolandovi Hužvárovi bytom Poproč, Lesná

Tretím žiadateľom o pridelenie nájomného bytu bol Peter Macek bytom Štefanov č.

Hlasovanie:

Za: 4 poslanci Proti: 0 Zdržali sa: 2

Obecné zastupiteľstvo v Štefanove súhlasí s pridelením 2-izbového nájomného bytu číslo 14 v bytovom dome č. 520 Petrovi Mackovi bytom Štefanov č. od 1.5.2017.

**K bodu 7**

**Kamerový systém.**

Pán starosta oboznámil poslancov, že sa naskytla možnosť podania projektu na zriadenie kamerového systému v obci. V prípade získania dotácie by sa jednalo o namontovanie väčšieho množstva kamier v jednotlivých kritických častiach obce, kde najčastejšie dochádza k ničeniu majetku, či znečisťovaniu verejných priestranstiev. Kamery by boli napojené na jeden centrálny počítať a snímky z kamier, by mohli slúžiť i pre prípadné riešenie problémov z vandalizmom v našej obci. Maximálna výška získania dotácie je 15 000 € na jeden projekt. V prípade realizácie tohto projektu je tu však potrebná 5 % -ná finančná spoluúčasť obce. Pán starosta vyzval poslancov aby hlasovali, či Obec Štefanov bude podávať projekt na zriadenie kamerového systému.

Hlasovanie:

Za: 6 poslancov Proti: 0 Zdržal sa: 0

Obecné zastupiteľstvo v Štefanove súhlasí, aby sa Obec Štefanov zapojila do projektu zriadenia kamerového systému v obci Štefanov.

Následne poslanci hlasovali o 5 %-nej finančnej spoluúčasti obce na tomto projekte.

Hlasovanie:

Za: 6 poslancov Proti: 0 Zdržal sa: 0

Obecné zastupiteľstvo v Štefanove súhlasí, s 5%-nou finančnou spoluúčasťou obce na zrealizovaní projektu zriadenia kamerového systému v obci Štefanov.

**K bodu 8**

**PHSR - spracovanie**

Pán starosta požiadal poslancov aby hlasovali o schválení spracovania nového Plánu hospodárskeho a sociálneho rozvoja obce Štefanov na ďalších 5 rokov, nakoľko platnosť starého PHSR už vypršala a obec má povinnosť mať tento plán spracovaný.

Hlasovanie:

Za: 6 poslancov Proti: 0 Zdržal sa: 0

Obecné zastupiteľstvo v Štefanove schvaľuje spracovanie nového Plánu hospodárskeho a sociálneho rozvoja obce Štefanov.

**K bodu 9**

**Schválenie projektu na spolufinancovanie vybavenia odborných učební ZŠ**

Pán starosta vyzval poslancov na hlasovanie o predložení ŽoNFP za účelom realizácie projektu „Zlepšenie kľúčových kompetencií žiakov Základnej školy s materskou školou v Štefanove“ ; o zabezpečení realizácie a finančných prostriedkov na tento projekt.

Hlasovanie:

Za: 6 poslancov Proti: 0 Zdržal sa: 0

Obecné zastupiteľstvo v Štefanove schválilo:

-predloženie ŽoNEP za účelom realizácie projektu „Zlepšenie kľúčových kompetencií žiakov Základnej školy s materskou školou v Štefanove.“ realizovaného v rámci výzvy č. IROP-PO2\_SC222-PZ-2016-13, ktorého ciele sú v súlade s platným územným plánom obce a platným programom rozvoja obce;

- zabezpečenie realizácie projektu v súlade s podmienkami poskytnutia pomoci;

- zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci t.j. maximálne 3488,17 EUR;

- zabezpečenie financovania prípadných neoprávnených výdavkov z rozpočtu obce.

**K bodu 10**

**Rôzne**

Pán starosta informoval poslancov, že prebieha výzva o poskytnutie dotácie v programe „Podpora rozvoja športu na rok 2017“, ktorá je organizovaná Úradom vlády SR a je zameraná okrem iného i na výstavbu detských ihrísk, či nákup športovej výbavy predovšetkým pre deti a mládež. Výška poskytovanej dotácie je do 13 000,- eur na jeden projekt. Podmienkou je 5%-ná účasť obce na tomto projekte. Z tohto projektu, by obec mohla zariadiť detské ihrisko a zaobstarať športové vybavenie na multifunkčnom ihrisku.

Pán starosta požiadal poslancov o hlasovanie či sa Obec Štefanov zapojí do výzvy Podpora rozvoja športu na rok 2017.

Hlasovanie:

Za: 6 poslancov Proti: 0 Zdržal sa: 0

Obecné zastupiteľstvo v Štefanove súhlasí, aby Obec Štefanov podala žiadosť o poskytnutie dotácie z programu Podpora rozvoja športu na rok 2017.

V tejto súvislosti starosta požiadal poslancov o hlasovanie o 5%-nej finančnej spoluúčasti obce pri realizácii tohto projektu.

Hlasovanie:

Za: 6 poslancov Proti: 0 Zdržal sa: 0

Obecné zastupiteľstvo v Štefanove súhlasí so spolufinancovaním obce vo výške  5% na projekt „Podpora rozvoja športu na rok 2017“ podprogram 2, názov projektu Výstavba detských ihrísk vyhláseným Úradom vlády Slovenskej republiky.

Ďalšou témou diskusie bolo vybudovanie poldra na zachytávanie prebytočnej vody pri prívalových dažďoch na toku štefanovského potoka. Pán starosta získal podklady pre umiestnenie tejto stavby. Nakoľko ide o finančne náročnú stavbu, poslanci sa dohodli, že sa týmto projektom budú zaoberať až v budúcnosti.

Na záver sa pán starosta poďakoval všetkým prítomným za účasť.

Zapisovateľ:

Jarmila Klimešová .................................................

Overovatelia zápisnice:

Vladimír Čech ..................................................

Dana Burdová ..................................................

Rudolf Polák

starosta obce

**U Z N E S E N I A**

**zo zasadnutia Obecného zastupiteľstva obce Štefanov,**

**zo dňa 18.4.2017**

**Uznesenie č.117/2017**

Obecné zastupiteľstvo v Štefanove nesúhlasí s pridelením 2-izbového nájomného bytu číslo 14 v bytovom dome č. 520 Róbertovi Vrbovi bytom Štefanov č..

**Uznesenie č.118/2017**

Obecné zastupiteľstvo v Štefanove nesúhlasí s pridelením 2-izbového nájomného bytu číslo 14 v bytovom dome č. 520 Rolandovi Hužvárovi bytom Poproč,.

**Uznesenie č.119/2017**

Obecné zastupiteľstvo v Štefanove súhlasí s pridelením 2-izbového nájomného bytu číslo 14 v bytovom dome č. 520 Petrovi Mackovi bytom Štefanov č. od 1.5.2017.

**Uznesenie č.120/2017**

Obecné zastupiteľstvo v Štefanove súhlasí, aby sa Obec Štefanov zapojila do projektu zriadenia kamerového systému v obci Štefanov.

**Uznesenie č.121/2017**

Obecné zastupiteľstvo v Štefanove súhlasí, s 5%-nou finančnou spoluúčasťou obce na zrealizovaní projektu zriadenia kamerového systému v obci Štefanov.

**Uznesenie č.122/2017**

Obecné zastupiteľstvo v Štefanove schvaľuje spracovanie nového Plánu hospodárskeho a sociálneho rozvoja obce Štefanov.

**Uznesenie č.123/2017**

Obecné zastupiteľstvo v Štefanove schválilo:

-predloženie ŽoNEP za účelom realizácie projektu „Zlepšenie kľúčových kompetencií žiakov Základnej školy s materskou školou v Štefanove.“ realizovaného v rámci výzvy č. IROP-PO2\_SC222-PZ-2016-13, ktorého ciele sú v súlade s platným územným plánom obce a platným programom rozvoja obce;

- zabezpečenie realizácie projektu v súlade s podmienkami poskytnutia pomoci;

- zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci t.j. maximálne 3488,17 EUR;

- zabezpečenie financovania prípadných neoprávnených výdavkov z rozpočtu obce.

**Uznesenie č.124/2017**

Obecné zastupiteľstvo v Štefanove súhlasí, aby obec Štefanov podala žiadosť o poskytnutie dotácie z programu Podpora rozvoja športu na rok 2017.

**Uznesenie č.125/2017**

Obecné zastupiteľstvo v Štefanove súhlasí so spolufinancovaním obce vo výške  5% na projekt „Podpora rozvoja športu na rok 2017“ podprogram 2, názov projektu Výstavba detských ihrísk vyhláseným Úradom vlády Slovenskej republiky.